ולדימיר בליאק

ולדימיר בליאק (ברוסית: Владимир Николаевич Беляк; נולד ב-16 באוגוסט 1973) הוא חבר הכנסת מטעם יש עתיד. רואה חשבון בהכשרתו.

ביוגרפיה
 ראשית חייו 
ולדימיר בליאק נולד בעיר קמרובו שבדרום מערב סיביר, ברית המועצות. אמו, מריה, עבדה כמנהלת בחברת החשמל של ברית המועצות. אביו, ניקולאי, היה חשמלאי. בליאק השתייך בצעירותו לסגל נבחרת רוסיה בריצה ל-400 ו-800 מטר וניצח בעשרות תחרויות ריצה ברחבי ברית המועצות. לאחר סיום בית הספר בהצטיינות יתרה ב-1990, התחיל את לימודיו באוניברסיטה הטכנית של מחוז קוזבס, בפקולטה להנדסה וכלכלה. ב-1995 החל את עבודתו בבנק קוזבסוצבנק. ב-1996 התמנה למנהל מחלקת פרסום ויחסי ציבור בבנק. ב-1998 החל לעבוד כמנהל יחסי ציבור בחברת הסלולר בי-ליין.

בדצמבר 1998 עלה לישראל עם אחותו ואחייניתו והתגורר בחולון. עבודתו הראשונה בישראל הייתה כשומר בחניון בית המשפט בתל אביב, במקביל ללימודי עברית באולפן. ביולי 1999 התקבל לתוכנית לקליטת אקדמאים (תק"א) באשקלון, אותה סיים בינואר 2000. בהמשך למד חשבונאות באוניברסיטת תל אביב ועבד בבנק לאומי.

ב-2003 החל את התמחותו בראיית חשבון במשרד זהר נוימרק ושות' בתל אביב. בשנת 2005 עבר בהצלחה את מבחני מועצת רואי החשבון והוסמך לרואה חשבון. בשנת 2006 הפך לשותף במשרד.

בבחירות למועצת עיריית חולון באוקטובר 2003 התמודד במקום ה־12 ברשימת אמת בראשות מוטי ששון ולא נבחר למועצה.

בשנת 2008 סיים תואר שני במשפטים ללא משפטנים באוניברסיטת בר-אילן והחל לנהל משרד רואי חשבון. בשנים 2010–2019, במקביל לניהול משרד רואה חשבון, שימש כיועץ המשרד לקליטת העלייה ליזמות עסקית וסייע לעולים יזמים בתחילת דרכם בישראל.

פעילות פוליטית
בשנת 2012 הצטרף למפלגת "יש עתיד" והיה לראש מטה מודיעין-מכבים-רעות וראש פורום העצמאים והעסקים הקטנים במפלגה. ב שובץ במקום ה-25. בליאק היה חלק מהצוות שניסח בשנת 2016 חוק פנסיה חובה לעצמאים. החוק אושר בכנסת בשנת 2017. בנוסף, יזם וניסח חוק דמי אבטלה לעצמאים שהוגש על ידי חבר הכנסת מאיר כהן.

 הכנסת ה-21 עד ה-23 
ב שובץ במקום ה-22 ב"יש עתיד" ולאחר האיחוד עם "חוסן לישראל" הוצב במקום 51 ברשימת "כחול לבן". ב והעשרים ושלוש היה במקום ה-41 ברשימת "כחול לבן", ולא נבחר לכנסת. בינואר 2021, לאחר התפטרותו של אבי ניסנקורן מהכנסת, הפך לראשונה לחבר הכנסת בסיעת "יש עתיד-תל"ם". הוא נכנס לכנסת ב-5 בינואר 2021 והיה חבר ב.

 הכנסת ה-24 
במרץ 2021 נבחר לכנסת ה-24 במקום ה-15 ברשימת "יש עתיד". בליאק התמנה למרכז הקואליציה בוועדת הכספים וכחבר בוועדה לתשתיות לאומיות ולשירותי דת. בנוסף, הוא הוביל את שדולת העסקים הקטנים והבינוניים בישראל יחד עם קרן ברק, ואת שדולת התעשייה הישראלית יחד עם חברת הכנסת לימור מגן-תלם. כמו כן עמד בראש קבוצת הידידות הפרלמנטרית של ישראל-רוסיה, ולקח חלק מרכזי בניסוח החוקים המוסכמים בהעברת תקציב המדינה לשנים 2022–2023, ובאישור רפורמת הכשרות. יזם תיקון לפקודת מס הכנסה, שאושר בכנסת, במתן נקודות זיכוי לעולים חדשים.

בליאק יזם הצעת חוק ״תיקון פקודת מס הכנסה (מס׳ 262)״, למתן נקודות זיכוי לעולים חדשים, שאושרה בכנסת.

 הכנסת ה-25 
בנובמבר 2022 נבחר ל במקום ה-15 ברשימת ״יש עתיד״. בליאק התמנה למרכז האופוזיציה בוועדת הכספים, לחבר בוועדת העלייה, הקליטה והתפוצות ולחבר בוועדת הבחירות המרכזית לכנסת ה-25. בנוסף, עומד בליאק בראש שדולת משמר החינוך הממלכתי יחד עם חבר הכנסת הרב גלעד קריב, בראש שדולת התעשייה וההייטק הישראלי, בראש שדולת העצמאים, ובראש השדולה לקידום עולים יוצאי חבר העמים.https://main.knesset.gov.il/mk/Apps/mk/mk-positions/1049

כרכז האופוזיציה בוועדת הכספים פעל להרחבת מתווה הפיצוי לעצמאים ולעסקים קטנים לאחר טבח שבעה באוקטובר.

בליאק יזם יחד עם חברי הכנסת גלעד קריב ויצחק קרויזר הצעת חוק ״תשלומים לפדויי שבי (תיקון מס׳ 6)״, שאושרה בכנסת ביוני 2024.

באוגוסט 2025 יזם סדרה של דיונים בוועדת העלייה, הקליטה והתפוצות על מענים רגשיים וסוציאליים לילדים עולים, זאת לאחר התאבדותה של מילנה בובקובה, והצורך למתן מענה הולם לאמירות גזעניות ופוגעניות כלפי עולים דוברי רוסית.

בינואר 2026 הגיש בליאק עתירה לבג"ץ יחד עם יו"ר מפלגת ׳יש עתיד׳, ח"כ יאיר לפיד וחברי הכנסת נאור שירי ומשה (קינלי) טור-פז לעצור העברה בלתי חוקית של מיליארד ש"ח מתקציב המדינה לרשתות חינוך חרדיות, שלא מלמדות לימודי ליבה.

בליאק נמצא במקום הראשון בנוכחות בוועדות הכנסת, והוא הראשון שהגיע בדצמבר 2025 ל-1,000 דיונים בכנסת ה-25.

מנהל חשבון X (טוויטר) פופולרי וב-2022 דורג במקום ה-28 ברשימת המשפיעים בטוויטר בישראל.

בליאק נמנה עם זוכי פרס "אביר איכות השלטון" בקטגוריית הרשות המחוקקת לשנת 2023 מטעם התנועה לאיכות השלטון.

ב-2025 הופיע ברשימת 100 המשפיעים של העיתון כלכליסט, ביחד עם הח"כים נעמה לזימי וגלעד קריב, בשל פעילותם לחשוף ולטרפד העברות שערורייתיות של כספים פוליטיים.

 חיים אישיים 
נשוי למרינה בירמן-בליאק משנת 2008, לזוג שתי בנות מיה ורומי, והם מתגוררים במודיעין-מכבים-רעות.

קישורים חיצוניים

 ולדימיר בליאק, באתר ערוץ כנסת

 תקציר של ולדימיר בליאק באתר ״יש עתיד״
 יואל תמנליס, ”צריך למנוע אנרכיה כשחיים ביבס יעזוב”, ראיון עם בליאק באתר "מודיעין אחת", אפריל 2016
 יקי אדמקר, "תארגן וודקה": ח"כים באופוזיציה השמיעו קריאות גזעניות כלפי ח"כ בליאק״, אוגוסט 2021
 ולדימיר בליאק בראיון לאתר ״שקוף״, "הגמגום - האתגר הכי גדול שלי", פברואר 2022




הערות שוליים

קטגוריה:רואי חשבון ישראלים
קטגוריה:פעילי יש עתיד
קטגוריה:ישראלים ילידי ברית המועצות
קטגוריה:עולים בשנות ה-1990
קטגוריה:בוגרי אוניברסיטת תל אביב
קטגוריה:מודיעין-מכבים-רעות: חברי הכנסת
קטגוריה:חברי הכנסת העשרים ושלוש
קטגוריה:חברי הכנסת העשרים וארבע
קטגוריה:חברי הכנסת העשרים וחמש
קטגוריה:חברי הכנסת מטעם יש עתיד – תל"ם
קטגוריה:זוכי אות אביר איכות השלטון
קטגוריה:ישראלים שנולדו ב-1973